
приложение 3
ПРЕДЛОЖЕНИЕ
(Доклад)
от Мирослав Митков Янчев – Кмет на Община Златоград

Относно : План – сметка за разходите по събирането, включително разделно, извозването и обезвреждането в депа или други съоръжения на битовите отпадъци, както и за поддържането на чистотата на териториите за обществено ползване  за 2020 г.  и определяне годишния размер на такса битови отпадъци на територията на Община Златоград за 2020 г.
 Съгласно чл.8 от Закона за местните данъци и такси /ЗМДТ/, Общински съвет е органът, който определя размера на местните такси, при спазване на принципите за възстановяване на пълните разходи по предоставяне на услугите, създаване на условия за разширяване на предлаганите услуги и повишаване на тяхното качество, както и постигането на по-голяма справедливост при определянето и заплащането им.
 Такса битови отпадъци се заплаща за услугите по събирането, включително разделно, извозването и обезвреждането в депа или други съоръжения на битовите отпадъци, както и за поддържането на чистотата на териториите за обществено ползване  в населените места от общината (чл. 62 от ЗМДТ). Параметрите на годишните разходите за извършване на тези услуги, се залагат в план-сметка, която се одобрява с решение на  общинския съвет, на основание чл. 66, ал.3,т.2 от закона.
Разпоредбата на § 20  от Преходни и заключителни разпоредби към Закона за изменение и допълнение  на Закона за местните данъци и такси ( в сила от 01.01.2019г.), отлага срока за разработване и приемане от Министерски съвет наредба, с която се определя образеца и реда за изготвяне на план-сметката (чл. 66, ал.3, т.1 от ЗМДТ), до 31 март 2021 год.
            Предвид тези обстоятелства, проектът на План-сметката за разходите по събиране, включително разделно, извозване и  обезвреждане на битовите отпадъци, поддържане чистотата на териториите за обществено ползване за 2020 г. в Община Златоград, е разработен   по досега действащия  ред и в съответствие с изискванията на чл.66, ал.1 от ЗМДТ и чл. 16, ал.2 от Наредба № 8 на ОбС – Златоград за определяне и администрирането на местните такси и цени на права и услуги на територията на Община Златоград, включваща необходимите разходи за:
· Осигуряване на съдове за съхраняване на битовите отпадъци – контейнери, кофи и др.;

· Събиране, включително разделно на битовите отпадъци и транспортирането им до депата или други инсталации и съоръжения за третирането им;

· Проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително обезпеченията и отчисленията по чл.60 и чл.64  от Закона за управление на отпадъците; 

· Почистване на уличните платна, площадите, алеите, парковите и другите територии, предназначени за обществено ползване.

В резултат на извършен анализ на разходите по управление на битовите отпадъци в Община Златоград, в проекта на План-сметката за 2020 г. (Прил № 1), са предвидени разходи в размер на 578 565 лв., разпределени по дейности, както следва:
1.Събиране, включително разделно на  битовите отпадъци и  транспортирането им до депата или други инсталации и съоръжения за третирането им – 189 204 лв. :

Планираните разходи в тази дейност представляват 32,7% от общите разходи, от които:

- 116 424 лв. са трудовите разходи, включващи разходите за работни заплати, осигурителни плащания и други възнаграждения на персонала, съгласно КТ. Тези разходи са разчетени, съгласно одобрената структора на дейност "Чистота”. Предвидено е увеличението на минималната работна заплата за 2020 г. 
- 49 536 лв. за гориво-смазочни материали. Тези разходи са изчислени на база километри, съгласно утвърдените маршрути за събиране и извозване на битовите и разделно събрани отпадъци, разходна норма на гориво–смазочни материали на автомобилите, извършващи тази дейност и цена на дизелово гориво - 2,30 лв/л;
- 11 843 лв. за предвидените текущи ремонти на специализираната техника в дейността през 2020 г.;
- 8 254 лв. за застраховки, такси, годишни и ежедневни технически прегледи и винетки на специализираната техника в дейността, по действащи цени към момента; 
- 1 247 лв. за материали, включващи разходите за инвентар – метли, лопати, чували и работно облекло на работния екип за събиране на отпадъците;

- 1 900 лв. за административни разходи (брошури, канцеларски материали, такси за телефон, командировки, отпечатване и разнос на уведомителни писма и др.).
2. Осигуряване на съдове за временно съхраняване и специализирана техника за транспортиране на битовите отпадъци – 3 075 лв.


Планираните разходи представляват 0,53% от общите разходи, от които:

         -  1 200 лв. за осигуряване на кофи за подмяна на амортизираните такива;

         -  1 875 лв. за осигуряване на чували за разделно събиране на отпадъците от домакинства.

     3. Проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по чл. 60 и чл.64 от Закона за управление на отпадъците –  282 681  лв.

         Планираните разходи представляват 48,86% от общите разходи, от които:



- 71 127 лв. за такса депониране на битови отпадъци на Регионалното депо, вкл. претегляне и мониторинг. Предвидено е увеличение на тази такса от 30,85 лв./т на 33,87 лв/т, съгласно представена от Община Мадан калкулация за оперативни разходи за депониране на неопасни отпадъци на Регионално депо Мадан за 2020 год. и прогнозното количество битови отпадъци за депониране 2 100 тона;


- 199 500 лв. за отчисления по чл.64 от Закона за управление на отпадъците. Тези разходи са разчетени на база предвиденото увеличение на отчисленията - от 57 лв/т за 2019 г. на 95 лв/т за 2020 г., съгласно Наредба № 7 от 19.12.2013 год., за реда и начина за изчисляване и определяне размера на обезпеченията и отчисленията, изисквани при депониране на отпадъците и на база прогнозно годишно количество битови отпадъци за крайно обезвреждане, чрез депониране на Регионалното депо – 2 100 тона.;


- 12 054 лв. за обезщетения по чл.60 от Закона за управление на отпадъците, изчислени на база ед. цена на тон - 5,74 лв и прогнозно годишно количество битови отпадъци за крайно обезвреждане, чрез депониране на Регионалното депо – 2 100 тона.
В таблицата по-долу са представени обобщените количества отпадъци по отпадъчни потоци – битови отпадъци (Б.О.), биоразградими зелени отпадъци (БЗО), строителни отпадъци (СО) и (РСО) разделно събрани отпадъци (пластмаса, хартия и стъкло) от града, за периода м. януари – м.октомври 2019 г. и прогноза до края на тази година. 

	месец
	Б.О                  /тон/
	Б.З.О                  /тон/
	С.О                   /тон/
	РСО                     /тон/
	общо       /тон/

	януари
	167,320
	3,600
	43,600
	4,341
	218,861

	февруари
	142,360
	12,300
	20,100
	8,605
	183,365

	март
	161,860
	19,900
	40,800
	4,198
	226,758

	април
	187,820
	9,800
	19,800
	8,463
	225,883

	май
	189,360
	27,100
	63,350
	9,232
	289,042

	юни
	165,540
	8,150
	84,900
	4,224
	262,814

	юли
	221,660
	10,000
	77,100
	2,051
	310,811

	август
	238,620
	19,400
	117,450
	9,260
	384,730

	септември
	210,860
	26,300
	39,900
	6,030
	283,090

	октомври
	204,820
	77,300
	44,300
	6,120
	332,540

	ноември декември
	Очаквано м.ХІ и ХІІ
	Очаквано м.ХІ и ХІІ
	Очаквано м.ХІ и ХІІ
	Очаквано м.ХІ и ХІІ
	420,620

	
	310.000
	45,000
	50,000
	15,620
	

	Всичко:
	очаквано към 31.12.2019г. -       2 200,220
	очаквано към 31.12.2019г. - 258,850
	очаквано към 31.12.2019г. - 601,300
	очаквано към 31.12.2019г. - 78,144
	3 138,514


Очакваният общ генериран отпадък за 2019 г. е 3 138 тона. Количеството от разделно събрания отпадък по схемата от „врата на врата”, разделно събрания биоразградим /градински отпадък и строителен отпадък очакваме да е 938 тона. Това е количеството, с което се намаля общото количество генериран отпадък на 2 200 тона за крайно обезвреждане на РД. Въпреки това, резултатите показват завишение на количеството отпадъци за депониране, спрямо плануваното за тази година. Прогнозираме количество 2 100 тона за 2020 год., очаквайки въвеждането на разделно събиране на отпадъците и в другите населени места в общината.

4. Почистване на уличните платна, площадите, алеите, парковите и другите територии, предназначени за обществено ползване – 103 605 лв. 


Планираните разходи представляват 17,91% от общите разходи, от които:
- 85 867 лв. са трудовите разходи, включващи разходи за работни заплати, осигурителни плащания и други възнаграждения на персонала, съгласно КТ. В разчета на тези разходи е предвидено  увеличението на МРЗ за 2020 г.

-  8 659 лв. за машинно метене на улици, тротоари и паркове, в т.ч. разходи за гориво-смазочни материали, текущи ремонти, такси, застраховки, годишни и ежедневни технически прегледи на мотометачна машина;
-   9 079 лв. за почистване на наноси и миене на улици, почистване на нерегламентирани сметища, в т.ч. разходи за ГСМ , текущи ремонти, такси, застраховки, годишни и ежедневни технически прегледи на специализиран автомобил БМС и багер ВАЛТРА.

Общо планираните разходи за дейностите по управление на отпадъците на територията на Община Златоград през 2020 г., в размер на 578 565 лв. са увеличени с 53 412 лв., спрямо плануваните за 2019 год. Завишението, както е споменато по-горе, се  дължи на увеличения размер на минималната работна заплата,  увеличената цена на горивото, увеличения размер на таксата за депониране (от 30,85 лв./т на 33,87 лв/т, съгласно представена от Община Мадан калкулация за оперативни разходи за депониране на неопасни отпадъци на Регионално депо Мадан) и значителното увеличение на отчисленията за депониране на отпадъците по чл.64 от Закона за управление на отпадъците(от 57 лв/т за 2019 г. на 95 лв/т за 2020 г., съгласно Наредба № 7 от 19.12.2013 год., за реда и начина за изчисляване и определяне размера на обезпеченията и отчисленията, изисквани при депониране на отпадъците). Разходите само за тези отчисления са със 79 800 лв. в повече от заложените за 2019 год.
В разработеният проект на  План – сметката за 2020 г.(Прил № 2) по населени места, предвидените разходи са разпределени, в зависимост от плануваното годишно количество битови отпадъци за 2020 год., определено за всяко населено място, съгласно данните по кантарни бележки за депонираните битови отпадъци за крайно обезвреждане на Регионалното депо, за периода януари  –  октомври 2019 год. и прогнозното количество  до края на годината, както и предвидено намаление на количеството, предвид разширяване на системата за разделно събиране на отпадъците в цялата община.
Такса битови отпадъци 



Новият начин на изчисляване на такса битови отпадъци, на база количество отпадъци, отново се отлага и ще влезе в сила през 2022 г., или с две години по-късно от първоначално предвидената дата. Причина за отсрочката е планираното през 2021 г. от НСИ преброяване на населението, което ще уточни по-точно броя на ползвателите на услугите.


Съгласно чл.67, ал.12 от Закон за изменение и допълнение  на Закона за местните данъци и такси, начинът за изчисляване на размера на такса за битови отпадъци при прилагане на основите по ал.8 на чл.67 от същия закон, се определя с наредба която, съгласно § 20  от преходни и заключителни разпоредби към  този закон, следва да бъде приета от Министерски съвет, в срок до 31 март 2021 год.
Предвид тези обстоятелства, начинът на изчисляване на таксата остава на база досегашната основа, определена с Наредба № 8 на ОбС – Златоград за определяне и администрирането на местните такси и цени на права и услуги на територията на Община Златоград.

 Въз основа на направеният анализ за прогноза на приходите, изчислени с досегашния размер на таксата,  определен с Решения на ОбС Златоград № Ж 667 / 28.12.2017 г. и № Ж 877 / 27.12.2018г., пълният размер на плануваните разходи в план-сметката по предоставяне на услугите за 2020 г., се възстановява от очаквания размер на приходите от такса битови отпадъци за 2020 г., както следва:
Очакваните постъпления от такса битови отпадъци за 2020 год. - 578 565 лв., в т.ч.: 
·  от облог, при събираемост  85 % - 468 230 лв. 
· от недобор, при събираемост 34 % - 110 335 лв. 
При изготвяне  анализа за прогноза на постъпленията от такса битови отпадъци за 2020 год., се взеха предвид: размера на таксата до момента; отчетните стойности и данъчни оценки на недвижимите имоти, със стойности към 31 октомври 2019 год.; намаления размер на  таксата за учебни,  детски заведения и читалища на територията на общината и МБАЛ „Проф.д-р Асен Шопов” ЕООД, съгласно чл.23а от Наредба № 8 на Общински съвет Златоград, освободените от такса молитвени домове на територията на общината, съгласно чл.71а от ЗМДТ, както и очакваните декларации за определяне таксата на нежилищни имоти на предприятия и фирми, според количеството на битовите опадъци по  чл.21, ал.1 от Наредба № 8 на Общински съвет Златоград и декларации по чл.71, т.1 от ЗМДТ, за имоти, които няма да се ползват през цялата 2020 година.

Горното не противоречии на разпоредбите на европейското и национално законодателство. 
Във връзка с гореизложеното, предлагам за приемане от ОбС - Златоград следният  

ПРОЕКТ НА РЕШЕНИЕ:


Общински съвет Златоград, на основание чл.66, ал.3, т.2 от Закона за местните данъци и такси и чл. 16, ал.2 от Наредба № 8 на Общински съвет  Златоград, за определянето и администрирането на местните такси и цени на права и услуги на територията на Община Златоград,

РЕШИ:
1. Одобрява План-сметка на разходите за събирането, включително разделно, извозването и обезвреждането на битовите отпадъци, както и за поддържането на чистотата на териториите за обществено ползване в Община Златоград, за 2020 г., в размер на 578 565 лв., съгласно Приложение №1 и Приложение №2, неразделни части от настоящото решение.

2. Запазва за 2020 год. годишния размера на такса битови отпадъци, определен с Решение на ОбС Златоград № Ж 667 / 28.12.2017 г. и № Ж 877 / 27.12.2018г., както следва:

	Населено място
	Такса за събиране и извозване на битовите отпадъци

( ‰ )
	Такса за обезвреждане на битови отпадъци в депа и други съоръжения

( ‰ )
	Такса за поддържане чистотата на териториите за обществено ползване

( ‰ )
	Общо

( ‰ )

	2.1. За имоти на физически лица и жилищни имоти на юридически лица в районите, в които общината е организирала събиране и извозване на отпадъците

	Златоград
	2,4
	2,4
	0,9
	5,7

	Старцево, Аламовци, Долен, Ерма река, Кушла, Пресока,
	2,7
	2,4
	0,9
	6

	Страшимир, Цацаровци
	2,4
	2,4
	0,9
	5,7

	2.2. За имоти на физически лица и жилищни имоти на юридически лица извън районите, в които общината е организирала събиране и извозване на отпадъците и за които има подадени декларации по смисъла на чл.71, т.1 от Закона за местните данъци и такси::

	Златоград, Старцево, Аламовци, Долен, Ерма река, Кушла, Пресока, Страшимир, Цацаровци
	0,00
	2,4
	0,9
	3,3

	2.3. За нежилищни имоти на юридически лица в районите, в които общината е организирала събиране и извозване на отпадъците:

	Златоград
	7,3
	3,5
	2
	12,8

	Старцево, Аламовци, Долен, Ерма река, Кушла, Пресока,
	13,8
	3,5
	2
	19,3

	Страшимир, Цацаровци
	12,4
	3,5
	2
	17,9

	2.4. За нежилищни имоти на юридически лица извън районите, в които общината е организирала събиране и извозване на отпадъците и за които има подадени декларации по смисъла на чл.71, т.1 от ЗМДТ

	Златоград, Старцево, Аламовци, Долен, Ерма река, Кушла, Пресока, Страшимир и Цацаровци
	0,00
	3,5
	2
	5,5


2.5.За нежилищни имоти на юридическите лица, за които има подадена декларация по смисъла на чл.21, ал.1 от Наредба № 8 на ОбС – Златоград,   размерът на таксата се определя според количеството отпадъци и представлява сбор от:
· таксата по чл.66, ал.1, т.1, 2 и 3 от Закона за местните данъци и такси, като абсолютна стойност за съответния деклариран съд, кратност на обслужване, съгласно заповед № 387 / 10.10.2019 г. на Кмета на Община Златоград, за съответното населено място;  
·  таксата по чл.66, ал.1, т.4 от Закона за местните данъци, за поддържане чистотата на териториите за обществено ползване – 2 ‰  върху по-високата между отчетната стойност и данъчната оценка на активите на юридическите лица в Община Златоград, както следва:
	        №
	населено място
	Цена за 1 бр кофа 0,12 куб.м., обслужвана 2
      пъти / месец

лв.
	Цена за 1 бр. контейнер 1,1 куб.м., обслужван 2
пъти / месец

лв.
	Такса за поддържане чистотата на териториите за обществено ползване /
 ( ‰ )

	1
	Златоград
	333,00
	2834,00
	2,0

	2
	Аламовци
	391,00
	3326,00
	2,0

	3
	Долен
	391,00
	3326,00
	2,0

	4
	Ерма река
	362,00
	3080,00
	2,0

	5
	Кушла
	377,00
	3203,00
	2,0

	6
	Пресока
	377,00
	3203,00
	2,0

	7
	Старцево
	377,00
	3203,00
	2,0

	8
	Страшимир
	362,00
	3080,00
	2,0

	9
	Цацаровци
	362,00
	3080,00
	2,0


МИРОСЛАВ  ЯНЧЕВ

Кмет на Община Златоград




                В Общинска администрация Златоград функционира  Система за  управление на качеството и                                                           информационната сигурност, в съответствие с изискванията на стандартите ISO 9001:2008 и ISO 27001:2005. 

